ਵਿੱਤ ਮੰਤਰਾਲਾ
ਭਾਰਤੀ ਪੇਂਡੂ ਅਰਥਚਾਰੇ ਵਿੱਚ ਖਪਤ ਦੀਆਂ ਬਿਹਤਰ ਸੰਭਾਵਨਾਵਾਂ
ਚਾਲੂ ਫਸਲੀ ਸਾਲ 2020-21 ਵਿਚ ਅਨਾਜ ਦਾ ਕੁਲ ਉਤਪਾਦਨ 2.7 ਫੀਸਦ ਦੇ ਵਾਧੇ ਨਾਲ 305.44 ਮਿਲੀਅਨ ਟਨ ਦੇ ਨਵੇਂ ਰਿਕਾਰਡ ਤਕ ਹੋਣ ਦਾ ਅਨੁਮਾਨ ਹੈ
ਰਾਸ਼ਟਰੀ ਅੰਕੜਾ ਦਫ਼ਤਰ ਵੱਲੋਂ ਜਾਰੀ ਸਾਲ 2020-21 ਦੇ ਕੁਲ ਘਰੇਲੂ ਉਤਪਾਦ  ਦੇ ਆਰਜ਼ੀ ਅਨੁਮਾਨਾਂ ਅਨੁਸਾਰ, ਖੇਤੀਬਾੜੀ ਦੇ ਕੁਲ ਮੁੱਲ ਵਾਧੇ ਵਿੱਚ  ਵਿਚ 3.6 ਪ੍ਰਤੀਸ਼ਤ ਦਾ ਵਾਧਾ ਦਰਸਾਇਆ ਗਿਆ ਹੈ, ਜੋ ਪੇਂਡੂ ਭਾਰਤ ਵਿਚ ਖਪਤ ਦੀ ਬਿਹਤਰ ਸੰਭਾਵਨਾਵਾਂ ਦਾ ਸੰਕੇਤ ਹੈ। ਇਹ ਜਾਣਕਾਰੀ ਕੇਂਦਰੀ ਵਿੱਤ ਰਾਜ ਮੰਤਰੀ ਸ੍ਰੀ ਪੰਕਜ ਚੌਧਰੀ ਵੱਲੋਂ ਅੱਜ ਲੋਕ ਸਭਾ ਵਿੱਚ ਇੱਕ ਸਵਾਲ ਦੇ ਲਿਖਤੀ ਜਵਾਬ ਵਿੱਚ ਦਿੱਤੀ ਗਈ।
ਮੰਤਰੀ ਨੇ ਕਿਹਾ ਕਿ ਅਨਾਜ ਦਾ ਕੁਲ ਉਤਪਾਦਨ ਮੌਜੂਦਾ ਫਸਲੀ ਸਾਲ 2020-21 ਵਿੱਚ ਚਾਵਲ, ਕਣਕ, ਮੱਕੀ ਅਤੇ ਚਣੇ ਦੇ ਰਿਕਾਰਡ ਉਤਪਾਦਨ ਦੇ ਅਧਾਰ ਤੇ 2.7 ਫੀਸਦ ਵਧ ਕੇ 305.44 ਮਿਲੀਅਨ ਟਨ ਦੇ ਨਵੇਂ ਰਿਕਾਰਡ ਉੱਤੇ ਪਹੁੰਚਣ ਦਾ ਅਨੁਮਾਨ ਹੈ। ਇਸ ਤੋਂ ਇਲਾਵਾ, ਘਰੇਲੂ ਟਰੈਕਟਰਾਂ ਦੀ ਵਿਕਰੀ ਵਿੱਚ, ਜੋ ਪੇਂਡੂ ਮੰਗ ਦਾ ਸੂਚਕ ਹੈ, ਵਿੱਤੀ ਸਾਲ 2020-21 ਵਿਚ ਪਿਛਲੇ ਸਾਲ ਦੇ ਮੁਕਾਬਲੇ 27 ਪ੍ਰਤੀਸ਼ਤ ਦਾ ਵਾਧਾ ਦਰਜ ਕੀਤਾ ਗਿਆ ਹੈ। ਮੰਤਰੀ ਨੇ ਕਿਹਾ ਕਿ 2021-22 ਵਿੱਚ ਸਾਧਾਰਣ ਦੱਖਣ-ਪੱਛਮੀ ਮਾਨਸੂਨ ਦੀ ਭਵਿੱਖਬਾਣੀ ਅਤੇ ਸਾਉਣੀ ਦੀ ਬਿਜਾਈ ਦੇ ਹਾਲ ਹੀ ਦੇ ਰੁਝਾਨਾਂ ਤੋਂ ਪੇਂਡੂ ਆਮਦਨ ਵਿੱਚ ਵਾਧਾ ਹੋਣ ਦੀ ਉਮੀਦ ਹੈ।
ਵਧੇਰੇ ਜਾਣਕਾਰੀ ਦਿੰਦਿਆਂ ਮੰਤਰੀ ਨੇ ਕਿਹਾ ਕਿ ਕੇਂਦਰੀ ਬਜਟ, 2018-19 ਵਿਚ ਕੀਤੇ ਗਏ ਐਲਾਨ ਅਨੁਸਾਰ, ਕਿਸਾਨਾਂ ਦੀਆਂ ਮਿਹਨਤਾਨਾ ਕੀਮਤਾਂ ਨੂੰ ਯਕੀਨੀ ਬਣਾਉਣ ਲਈ ਫਸਲ ਦੀ ਉਤਪਾਦਨ ਲਾਗਤ ਦੇ ਡੇਢ ਗੁਣਾ ਦੇ ਪੱਧਰ 'ਤੇ ਘੱਟੋ ਘੱਟ ਸਮਰਥਨ ਕੀਮਤਾਂ  ਬਣਾਈ ਰੱਖਣ ਲਈ ਸਰਕਾਰ ਨੇ ਮਾਰਕੀਟ ਸੀਜ਼ਨ 2021-22 ਲਈ ਹਾੜੀ ਅਤੇ ਸਾਉਣੀ ਦੀਆਂ ਫਸਲਾਂ ਲਈ ਐਮਐਸਪੀ ਵਧਾ ਦਿੱਤਾ ਹੈ। ਸਰਕਾਰ ਵੱਲੋਂ ਉੱਚ ਐਮ ਐਸ ਪੀ ਦੇ ਸਮਰਥਨ ਨਾਲ 869.0 ਐਲਐਮਟੀ ਝੋਨੇ ਦੀ ਰਿਕਾਰਡ ਪੱਧਰ 'ਤੇ 2020-21 ਦੇ ਖਰੀਫ ਮਾਰਕੀਟਿੰਗ ਸੀਜਨ ਦੌਰਾਨ 128.22 ਲੱਖ ਕਿਸਾਨਾਂ ਨੂੰ 1, 64, 066 ਕਰੋੜ ਰੁੱਪਏ ਦਾ ਲਾਭ ਮਿਲਿਆ ਅਤੇ 2021-22 ਦੇ ਰੱਬੀ ਮਾਰਕੀਟਿੰਗ ਸੀਜਨ ਦੌਰਾਨ 433.32 ਐਲ ਐਮ ਟੀ ਕਣਕ ਦੀ ਖਰੀਦ ਨਾਲ 49.16 ਲੱਖ ਕਿਸਾਨਾਂ ਨੂੰ 85, 581.02 ਕਰੋੜ ਰੁਪਏ ਦਾ ਐਮ ਐਸ ਪੀ ਮੁੱਲ ਨਾਲ ਲਾਭ ਹੋਇਆ।
ਕੋਵਿਡ -19 ਮਹਾਮਾਰੀ ਨਾਲ ਲੜਨ ਲਈ ਸਰਕਾਰ ਵੱਲੋਂ ਚੁੱਕੇ ਗਏ ਕਦਮਾਂ ਦਾ ਵੇਰਵਾ ਦਿੰਦਿਆਂ ਮੰਤਰੀ ਨੇ ਦੱਸਿਆ ਕਿ ਸਰਕਾਰ ਨੇ ਕਰੋੜਾਂ ਰੁਪਏ ਦੇ ਵਿਸ਼ੇਸ਼ ਆਰਥਿਕ ਅਤੇ ਵਿਆਪਕ ਪੈਕੇਜ ਦਾ ਐਲਾਨ ਕੀਤਾ ਅਤੇ ਆਤਮਨਿਰਭਰ ਭਾਰਤ  ਅਧੀਨ 29.87 ਲੱਖ ਕਰੋੜ ਰੁਪਏ ਦੀ ਰਾਸ਼ੀ ਕੋਵਿਡ-19 ਮਹਾਮਾਰੀ ਦੇ ਪ੍ਰਭਾਵ ਨਾਲ ਲੜਨ ਲਈ ਦੇ ਨਾਲ ਨਾਲ ਆਰਥਿਕ ਵਿਕਾਸ ਨੂੰ ਮੁੜ ਸੁਰਜੀਤ ਕਰਨ ਅਤੇ ਰੋਜ਼ਗਾਰ ਨੂੰ ਹੁਲਾਰਾ ਦੇਣ ਲਈ ਐਲਾਨਿਆ। ਕੇਂਦਰੀ ਬਜਟ 2021-22 ਨੇ ਵਿਆਪਕ ਅਧਾਰਤ ਅਤੇ ਸੰਮਿਲਤ ਆਰਥਿਕ ਵਿਕਾਸ ਨੂੰ ਸਮਰਥਨ ਦੇਣ ਲਈ ਕਈ ਉਪਾਵਾਂ ਦਾ ਐਲਾਨ ਕੀਤਾ ਹੈ। ਜਨ ਸਿਹਤ ਨੂੰ ਮਜ਼ਬੂਤ ਕਰਨ ਅਤੇ ਵਿਕਾਸ ਅਤੇ ਰੋਜ਼ਗਾਰ ਦੇ ਉਪਾਵਾਂ ਨੂੰ ਉਤਸ਼ਾਹਤ ਕਰਨ ਲਈ ਸਰਕਾਰ ਨੇ ਜੂਨ 2021 ਵਿਚ 6.29 ਲੱਖ ਕਰੋੜ ਰੁਪਏ ਦੇ ਰਾਹਤ ਪੈਕੇਜ ਦਾ ਐਲਾਨ ਕੀਤਾ।
ਮੰਤਰੀ ਨੇ ਕਿਹਾ ਕਿ ਉਪਰੋਕਤ ਕਦਮਾਂ ਦੇ ਮੁੱਖ ਉਪਾਵਾਂ ਵਿੱਚ , ਇੰਟਰ ਆਲੀਆ, ਪ੍ਰਧਾਨ ਮੰਤਰੀ ਗਰੀਬ ਕਲਿਆਣ ਯੋਜਨਾ, ਨਾਬਾਰਡ ਰਾਹੀਂ ਕਿਸਾਨਾਂ ਲਈ ਵਾਧੂ ਐਮਰਜੈਂਸੀ ਕਾਰਜਕਾਰੀ ਪੂੰਜੀ ਫੰਡਿੰਗ, ਕਿਸਾਨ ਕ੍ਰੈਡਿਟ ਕਾਰਡਾਂ ਰਾਹੀਂ ਰਿਆਇਤੀ ਉਧਾਰ, ਪ੍ਰਧਾਨ ਮੰਤਰੀ-ਕਿਸਾਨ ਅਧੀਨ ਫੰਡ ਟ੍ਰਾਂਸਫਰ, ਪ੍ਰਧਾਨ ਮੰਤਰੀ ਫਾਸਲ ਬੀਮਾ ਯੋਜਨਾ ਦਾਅਵੇ ਦੀਆਂ ਅਦਾਇਗੀਆਂ, ਡੀਏਪੀ ਅਤੇ ਪੀ ਐਂਡ ਕੇ ਖਾਦਾਂ ਲਈ ਵਾਧੂ ਸਬਸਿਡੀ, ਸਾਰੇ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਸਵਾਮਿਤਵ ਸਕੀਮ ਦਾ ਵਿਸਥਾਰ, ਖੇਤੀਬਾੜੀ ਕਰਜ਼ਾ ਅਤੇ ਬੁਨਿਆਦੀ ਢਾਂਚਾ ਫੰਡਾਂ ਨੂੰ ਵਧਾਉਣਾ, ਡੇਅਰੀ ਸਹਿਕਾਰੀ ਸਭਾਵਾਂ ਲਈ ਵਿਆਜ ਅਧੀਨਗੀ, ਰਾਜਾਂ ਨੂੰ ਪੇਂਡੂ ਬੁਨਿਆਦੀ ਢਾਂਚਾ ਵਿਕਾਸ ਫੰਡ ਅਧੀਨ ਨਗਦੀ ਸਹਾਇਤਾ, ਪ੍ਰਧਾਨ ਮੰਤਰੀ ਗਰੀਬ ਕਲਿਆਣ ਰੋਜ਼ਗਾਰ ਅਭਿਆਨ, ਮਗਨਰੇਗਾ ਬਜਟਰੀ ਸਹਾਇਤਾ ਵਿੱਚ ਵਾਧਾ , ਪ੍ਰਧਾਨ ਮੰਤਰੀ ਸਵਨਿਧੀ, ਖੇਤੀ ਗੇਟ ਬੁਨਿਆਦੀ ਢਾਂਚੇ ਲਈ ਖੇਤੀ ਬੁਨਿਆਦੀ ਢਾਂਚਾ ਫ਼ੰਡ, ਮਾਈਕਰੋ ਫੂਡ ਐਂਟਰਪ੍ਰਾਈਜਜ਼  ਦੀ ਫਾਰਮੇਲਾਈਜੇਸ਼ਨ ਲਈ ਯੋਜਨਾ, ਪ੍ਰਧਾਨ ਮੰਤਰੀ ਮੱਤਸਯ ਸੰਪਦਾ ਯੋਜਨਾ, ਰਾਸ਼ਟਰੀ ਪਸ਼ੂ ਰੋਗ ਕੰਟਰੋਲ ਪ੍ਰੋਗਰਾਮ, ਪਸ਼ੂ ਪਾਲਣ ਬੁਨਿਆਦੀ ਢਾਂਚਾ ਵਿਕਾਸ ਫੰਡ, ਜੜੀਆਂ-ਬੂਟੀਆਂ ਦੀ ਕਾਸ਼ਤ ਅਤੇ ਮਧੂ ਮੱਖੀ ਪਾਲਣ ਨੂੰ ਵਧਾਵਾ ਦੇਣਾ ਅਤੇ ਓਪਰੇਸ਼ਨ ਗ੍ਰੀਨ ਦਾ ਟਮਾਟਰ, ਪਿਆਜ਼ ਅਤੇ ਆਲੂ  ਤੋਂ ਲੈ ਕੇ ਸਾਰੇ ਫ਼ਲਾਂ ਅਤੇ ਸਬਜ਼ੀਆਂ ਤਕ ਵਿਸਥਾਰ ਕਰਨ ਦੇ ਉਪਾਅ ਸ਼ਾਮਲ ਹਨ।
-------------------------------
ਆਰ.ਐਮ. / ਕੇ.ਐੱਮ.ਐੱਨ
(Visitor Counter : 75